Avanti! (cinta)

:*Iste articlo ye sobre una cinta  italo-estausunidense de cine de comedia romantica estrenada l'anyo 1972; ta atros usos, se veiga *'Avanti!***.


***Avanti!*** (títol orichinal en [[Idioa italiano|italiano]], en [[Idioma aragonés|aragonés]] ***Enta debant!***, estrenada en [[Aragón]] con o títol en [[Idioma castellano|castellano]] de ***¿Qué ocurrió entre mi padre y tu madre?*** en aragonés ***Qué s'escaició entre mi pai y tu mai?**'') ye una [[cinta]] de [[cine de comedia]] [[Cine de romance|romantica]] coproducida por o [[cine estausunidense]] y lo [[cine italiano]] estrenada en l'anyo [[1972]], dirichida por [[Billy Wilder]] seguntes un [[guión adaptau]] por él mesmo y por [[I. A. L. Diamond]] (basau en a obra teatral ''[[Avanti! (obra teatral)|Avanti!]]'' de [[Samuel A. Taylor]] de l'anyo [[1968]]), con una [[banda sonora orichinal]] de [[Carlo Rustichelli]], una [[dirección de fotografía]] a lo cudiau de [[Luigi Kuveiller]] y una [[producción cinematografica]] de [[Billy Wilder]], [[Alberto Grimaldi]] y [[Jack Lemmon]] ta las [[Productora cinematografica|productoras]] [[Phalanx Productions]], [[Jalem Productions]], [[The Mirisch Corporation]] y [[Produzioni Europee Associati]]. Conta con un [[elenco]] d'[[actor]]s formau por [[Jack Lemmon]], [[Juliet Mills]], [[Clive Revill]], [[Edward Andrews]], [[Gianfranco Barra]], [[Franco Angrisano]], [[Franco Acampora]], [[Giselda Castrini]], [[Pippo Franco]], [[Giacomo Rizzo]], [[Antonino Faà di Bruno]], [[Yanti Somer]], [[Raffaele Mottola]], [[Harry Ray]], [[Ty Hardin]] y [[Sergio Bruni]].

Wendell Armbruster Jr. viacha enta [[Ischia]] ([[Ciudat metropolitana de Nápols]]) en [[Italia]] ta recullir-ie lo cuerpo de su pai, falleixiu en un [[accident de trafico]] en a [[Isla d'Ischia|isla]], a on i viachaba cada anyo ta pasar as suyas [[vacacions]]. Mientres os zaguers 10 anyos viachaba enta lo Grand Hotel Excelsior ta practicar-ie banyos d'arguila por as suyas caracteristicas medicinals. En a zaguera part d'o recorriu ta plegar enta Ischia, Wendell troba de contino a Pamela Piggott, qui resulta a la fin que tamién viacha enta Ischia ta recuperar un atro cuerpo, lo de su mai Catherine. Finalment Wendell descubrue que istos zaguers 10 anyos, su pai viachaba enta Ischia nomás que ta trobar-se con a mai de Pamela, encara que él yera casau y su muller viviba en [[Baltimore (Maryland)|Baltimore]]. Pamela li proposa d'apedecar a los dos falleixius chuntos, cosa que a Wendell no li pareixe bien. Amás l'asperan en Baltimore ta fer-ie lo [[funeral]], pero lo problema ye que los cuerpos han desapareixiu y creye que ha estau Pamela, ta conseguir apedecar-los chuntos. D'atra man, la muller de Wendell ha moviu as suyas influyencias ta que las autoridaz estausunidenses s'impliquen en o caso chusto cuan Wendell y Pamela pareixen prencipiar una relación, con a complicidat d'o propietario de l'[[hotel]].

A cinta s'ambienta en a suya epoca actual ([[1972]]) en [[Ischia]] ([[Ciudat metropolitana de Nápols]]) en [[Italia]]; y las suyas escenas se filmoron en [[Capri]], [[Ischia]], [[Nápols]] y [[Surriento]] ([[Ciudat metropolitana de Nápols]]), [[Salerno]] ([[provincia de Salerno]]) y [[Fiumicino]] y [[Roma]] ([[Ciudat metropolitana de Roma]]) en [[Italia]].

Se tracta d'una cinta que ha recibiu cuantos [[Lista de premios cinematograficos|premios]] y nominacions, en destacando un [[Premio Globo d'Oro a lo Millor Actor de Musical u Comedia]] y atras cinco nominacions ([[Premio Globo d'Oro a la Millor Cinta de Musical u Comedia|Millor Cinta de Musical u Comedia]], [[Premio Globo d'Oro a lo Millor Director|Millor Director]], [[Premio Globo d'Oro a lo Millor Guión|Millor Guión]], [[Premio Globo d'Oro a la Millor Actriz de Musical u Comedia|Millor Actriz de Musical u Comedia]], y [[Premio Globo d'Oro a lo Millor Actor Segundario|Millor Actor Segundario]]) en [[1973]] mientres a [[30ena edición d'os Premios Globos d'Oro|30<sup>ena</sup> edición]] d'os [[Premios Globos d'Oro]].

== Elenco ==


== Se veiga tamién ==
* [[Cine en 1972]].
* [[Cintas de 1972]].

== Referencias ==


== Vinclos externos ==
*  [https://www.imdb.com/title/tt0068240/ ''Avanti!''] en [[Internet Movie Database]].
*  [https://catalog.afi.com/Catalog/moviedetails/54415 ''Avanti!''] en l**American Film Institute Catalog* de l*'American Film Institute*.
*  [https://www.rottentomatoes.com/m/avanti *Avanti!''] en Rotten Tomatoes.